মাধুরীর ‘এক দো তিন’-এ এখনও মুগ্ধ তাঁর ফ্যানেরা। এই মধ্যে তাঁর আগামী ছবি ‘টোটাল ধামাল’ ছবির একটি গানে মাধুরীর নাচ আবার মনে করিয়ে দিল তাঁর ‘এক দো তিন’ নাচের জাদু। তবে এই ছবিতে দেখা যাচ্ছে ১৯৮০ সালের ছবি ‘কর্জ’ ছবির গান কিশোর কুমারের গান ‘প্যায়সা ও প্যায়সা’-কে রিমিক্স করে পার্টি সং-এর রূপ দেওয়া হয়েছে। নতুন এই গানের রিমিক্স করেছেন গৌরভ-রশিন। গান গেয়েছেন দেব নেগি, শুভ্রা গঙ্গোপাধ্যায় ও অর্পিতা চক্রবর্তী। সংযোজিত কথা লিখেছেন কানওয়ার জুনিয়া।
তবে ছবির মুখ্য আকর্ষণ হল এই ছবিতে অনিল কপূর ও মাধুরী জুটির কামব্যাক। সঙ্গে রয়েছেন অজয় দেবগণ, আরশদ ওয়ারশি, জাভেদ জাফরি। এই গানের দৃশ্যে দেখা যাচ্ছে ‘টোটাল ধামাল’ ছবির সমস্ত অভিনেতার সঙ্গে নাচ করছেন মাধুরী। এই গানের নাচে নেটিজেনদের মনে ঝড় তুলছেন মাধুরী দীক্ষিত। দেখে নিন সেই ভিডিও—